Το Δημοτικό Ωδείο Πετρούπολης γιορτάζει την Παγκόσμια Ημέρα Πιάνου
2025-03-28 19:00 (Europe/Helsinki) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Με μια μεγάλη συναυλία, την Παρασκευή (28/3, 19:00) στο Πνευματικό Κέντρο (Μπουμπουλίνας 59 & Αθ. Διάκου), γιορτάζει το Δημοτικό Ωδείο Πετρούπολης την Παγκόσμια Ημέρα Πιάνου (29/3). Η είσοδος είναι ελεύθερη για το κοινό.
Καινοτομία της φετινής συναυλίας θα είναι και η παρουσίαση κομματιών όπου το πιάνο συμπράττει με άλλα όργανα ή συνοδεύει τραγούδια.
Θα πάρουν μέρος μαθήτριες και μαθητές όλων των ηλικιών, επιπέδων και τάξεων, που θα ερμηνεύσουν κομμάτια από το εκπαιδευτικό, το κλασικό αλλά και το δημοφιλές ελληνικό και διεθνές ρεπερτόριο.
Συμμετέχουν οι τάξεις: Πηγής Λυκούδη, Στέφανου Σιγάλα, Ειρήνης Γιακουστίδη, Ναταλίας Σταματίου, Πάνου Λουμάκη.
Πληροφορίες: Διεύθυνση Πολιτισμού, Αθλητισμού & Νεολαίας Δήμου Πετρούπολης, Τμήμα Πολιτισμού, 212 8098222.

Συναυλία Ωδείου – Παγκόσμια Ημέρα Πιάνου 2025 – Αφίσα

Συναυλία αφιέρωμα στον Μίκη Θεοδωράκη
2025-05-04 19:30 (Europe/Moscow) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Δημοτικό Ωδείο Πετρούπολης και ειδικότερα η τάξη Σύγχρονου Τραγουδιού, υπό την ευθύνη και διδασκαλία της Αργυρώς Καπαρού, πραγματοποιεί αφιερωματική συναυλία στο εμβληματικό έργο του Μίκη Θεοδωράκη, η οποία θα γίνει την Κυριακή 4 Μαΐου στις 19:30 στο Πνευματικό Κέντρο.
Θα παρουσιαστούν 26 δημοφιλή τραγούδια, αντιπροσωπευτικά της μουσικής και κοινωνικής ευρύτητας του έργου του.
Δ.Ω.Π. – Συναυλία για Θεοδωράκη – Πρόγραμμα
Τις σπουδάστριες και τους σπουδαστές της τάξης συνοδεύει ο καθηγητής πιάνου και μουσικής δωματίου Πάνος Λουμάκης. Βιολί και βιολοντσέλο παίζουν οι καθηγητές των οργάνων Βασίλης Δήμου και Γιάννης Παυλίδης, αμφότεροι μέλη της Ορχήστρας Σύγχρονης Μουσικής της ΕΡΤ.
Δέκα από τα τραγούδια θα παρουσιαστούν σε ενορχήστρωση του καθηγητή ανώτερων θεωρητικών και συνθέτη, Πάνου Πανάκου.
Η είσοδος είναι ελεύθερη για το κοινό.
Δ.Ω.Π. – Συναυλία για Θεοδωράκη

25η Μεγάλη Γιορτή Πολυφωνικού Τραγουδιού, «Φωνές της Πέτρας» 2025
2025-06-13 21:00 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Αύριο (13/6, 21:00) στη σκηνή «Μίνως Βολανάκης», του Θεάτρου Πέτρας, θα γίνει η κορυφαία πολυφωνική σύναξη της χρονιάς στην Αθήνα.
Το Πολυφωνικό Καραβάνι πραγματοποιεί, με δωρεάν είσοδο, την 25η Μεγάλη Γιορτή Πολυφωνικού Τραγουδιού, «Φωνές της Πέτρας» 2025.
Συμμετέχουν δεκαεπτά πολυφωνικά σχήματα, όμιλοι, εργαστήρια από όλες τις περιοχές, τις γενιές, τις προσεγγίσεις του πολυφωνικού τραγουδιού, περισσότεροι από εκατόν είκοσι βιωματικοί και νέοι ερμηνευτές!

Layout 1

Δ.Ω.Π.: «Όλα γύρω σινεμά τα βλέπω»
2025-06-15 11:00 - 12:30 (Europe/Moscow) | Πνευματικό Κέντρο Πετρούπολης, Μπουμπουλίνας 59 & Αθ. Διάκου, Πετρούπολη, Αττικής, 13231, Ελλάδα
Το Δημοτικό Ωδείο Πετρούπολης πραγματοποιεί στις 15/06 ημέρα Κυριακή στις 11:00 και 12:30 την καλοκαιρινή γιορτή προπαιδείας-προθεωρίας, με τίτλο: «Όλα γύρω σινεμά τα βλέπω».
Συμμετέχει η Κοντσερτίνα.
Σας περιμένουμε!

2025-DOP-KalokairiniGiorti
2025-DOP-KalokairiniGiorti_Programma

«Διεθνές Φεστιβάλ Πέτρας» 2026: «X by Adriatique»
2026-05-23 17:00 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι διεθνούς φήμης «Adriatique», στο πλαίσιο του «Διεθνούς Φεστιβάλ Πέτρας» 2026, παρουσιάζουν το «X», ένα καθηλωτικό audiovisual journey που καταργεί τα όρια μεταξύ ήχου και αισθητικής.
Θα πραγματοποιηθεί στο Θέατρο Πέτρας το Σάββατο 23 Μαΐου.
Το πρόγραμμα:
17:00-18:30 🎶 Korrila
18:30-20:00 🎶 Alex Wann
20:00-21:30 🎶 Fideles
21:30 🎶 Adriatique
– Οι πόρτες ανοίγουν στις 17:00 και κλείνουν στις 22:00
– Επιτρέπεται η είσοδος σε άτομα 18+, με επίδειξη ταυτότητας.

«Διεθνές Φεστιβάλ Πέτρας» 2026: «Γιάννης Χαρούλης – Live Tour 2026»
2026-06-15 21:00 - 23:30 (Europe/Moscow) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Γιάννης Χαρούλης επιστρέφει στην Αθήνα με την καλοκαιρινή περιοδεία του, τη Δευτέρα 15 Ιουνίου στις 21:00 σε μια μεγάλη συναυλία στο πλαίσιο του «Διεθνούς Φεστιβάλ Πέτρας».
Με την χαρακτηριστική σκηνική του ενέργεια και ένα πρόγραμμα γεμάτο αγαπημένα τραγούδια, σε μια βραδιά έντασης και συγκίνησης στο Θέατρο Πέτρας.
Συντελεστές:
Λύρα – Λευτέρης Ανδριώτης
Πνευστά – Γιώργος Δούσος
Μπάσο – Βασίλης Νησσόπουλος
Τύμπανα – Σωτήρης Μαυρονάσιος
Κιθάρα – Αλέκος Βουλγαράκης
Τρομπόνι -Γιώργος Αγγελάκης
Τρομπέτα – Τάσος Βαλκάνης
Φωτισμοί – Νίκος Κεχαγιάς

«Διεθνές Φεστιβάλ Πέτρας»: «Φωνές της Πέτρας» 2026
2026-06-20 21:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι φωνές της πέτρας σμίγουν το Σάββατο 20/6, και ώρα 21:00 στην Πέτρα! Η κορυφαία πολυφωνική σύναξη της χρονιάς στην Αθήνα. Μια εκδήλωση θεσμός, με είκοσι έξι χρόνια ιστορία, που χαρτογράφησε το Θέατρο Πέτρας στο παγκόσμια αναγνωρισμένο Πολυφωνικό Καραβάνι, το οποίο από το 2020 εκπροσωπεί την Ελλάδα στις Καλές Πρακτικές Διαφύλαξης Άυλης Πoλιτιστικής Kληρονομιάς της Unesco.
Πολυφωνικά σχήματα, όμιλοι και τραγούδια από όλες τις περιοχές και τις γενιές του ηπειρώτικου πολυφωνικού τραγουδιού καθώς και από Κέρκυρα, Λαμία, ελληνόφωνη Κάτω Ιταλία, Αλβανία, Βουλγαρία.
Η φετινή γιορτή είναι αφιερωμένη στους διαχρονικούς πρωτεργάτες της, το πολυφωνικό σύνολο «Χαονία», που φέτος γιορτάζει τα τριάντα χρόνια του και πρόσφατα βραβεύθηκε από το Πανεπιστήμιο Αθηνών για την «εξαιρετική προσφορά του στην ελληνική μουσική παράδοση».
Η είσοδος είναι ελεύθερη.

«Διεθνές Φεστιβάλ Πέτρας»: «Σωκράτης Μάλαμας - Καλοκαίρι 2026»
2026-06-22 21:00 - 2026-06-24 23:00, 2026-06-23 21:00 - 2026-06-25 23:00, 2026-06-24 21:00 - 2026-06-26 23:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Σωκράτης Μάλαμας μαζί με την Ιουλία Καραπατάκη και τον Γιάννη Μάλαμα έρχονται στο Θέατρο Πέτρας, τη Δευτέρα (22/6), την Τρίτη 23 και την Τετάρτη 24 Ιουνίου στις 21:00.
Στη σκηνή «Μίνως Βολανάκης», οι αγαπημένοι τραγουδιστές, θα ερμηνεύσουν τα τραγούδια που αγαπάμε και νέα που μόλις κυκλοφόρησαν.

«Διεθνές Φεστιβάλ Πέτρας»: Καλοκαιρινή Συναυλία τμημάτων του Δ.Ω.Π.
2026-06-25 19:30 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στην Καλοκαιρινή Συναυλία των τμημάτων του Δημοτικού Ωδείου Πετρούπολης που θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Πέμπτη 25 Ιουνίου 2026 στις 19:30 στο Θέατρο Πέτρας.
Στη σκηνή «Μίνως Βολανάκης» θα βρεθούν σπουδάστριες και σπουδαστές των τμημάτων βιολιού, πιάνου, τρομπέτας, σαξοφώνου, κιθάρας, μονωδίας, φλάουτου, σύγχρονου τραγουδιού, συνόλων μουσικής δωματίου, το συγκρότημα Παραδοσιακής Μουσικής του Δ.Ω.Π. και η χορωδία μελών Κ.Α.Π.Η.
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: Συναυλία Ροκ από το τμήμα Μοντέρνας Μουσικής του Δ.Ω.Π.
2026-06-26 21:30 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Ο Δήμος Πετρούπολης σας καλεί στη συναυλία Ροκ από το τμήμα Μοντέρνας Μουσικής του Δημοτικού Ωδείου Πετρούπολης που θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Παρασκευή 26 Ιουνίου 2026 στις 21:30 στο Θέατρο Πέτρας.
Τα μέλη του, υπό την καθοδήγηση του καθηγητή Δημήτρη Αθανασόπουλου, έχουν ετοιμάσει και θα παρουσιάσουν, στη σκηνή «Μίνως Βολανάκης», ένα ξεχωριστό πρόγραμμα με αγαπημένες ροκ επιλογές.
Συμπράττει μαζί τους η Συμφωνική Ορχήστρα, «Συμφωνόπετρα».
Η είσοδος είναι ελεύθερη για το κοινό.

«Διεθνές Φεστιβάλ Πέτρας»: Καλοκαιρινή Συναυλία Φιλαρμονικής Δήμου Πετρούπολης
2026-06-28 21:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Δήμος Πετρούπολης σας καλεί, στο πλαίσιο του «Διεθνούς Φεστιβάλ Πέτρας», να παρακολουθήσετε την καλοκαιρινή συναυλία της Φιλαρμονικής μας, η οποία θα πραγματοποιηθεί την Κυριακή 28 Ιουνίου 2026, στις 21:00 στο Θέατρο Πέτρας.
Στη σκηνή «Μίνως Βολανάκης», υπό τη διεύθυνση του Αρχιμουσικού Δημήτρη Καμαριανάκη, μουσικοί κάθε ηλικίας θα παρουσιάσουν ένα πρόγραμμα με επιλογές από το κλασικό ρεπερτόριο, τον κινηματογράφο και αγαπημένες επιτυχίες της ελληνικής και διεθνούς σκηνής, χαρίζοντάς μας μια ξεχωριστή βραδιά.
Η είσοδος είναι ελεύθερη για το κοινό.

«Διεθνές Φεστιβάλ Πέτρας» 2026: «NEWORLD»
2026-07-03 18:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Οι ARGY και ARTBAT, δύο από τα πιο επίκαιρα ονόματα της διεθνούς ηλεκτρονικής σκηνής, ενώνουν τις δυνάμεις τους on stage και παρουσιάζουν ένα από τα πιο talked-about electronic music concepts παγκοσμίως, το «NEWORLD».
Θα πραγματοποιηθεί, στο πλαίσιο του «Διεθνούς Φεστιβάλ Πέτρας», την Παρασκευή 3 Ιουλίου στις 18:00.
Πρόκειται για μια σπάνια συνάντηση δύο διαφορετικών creative worlds, σχεδιασμένη ειδικά για το Θέατρο Πέτρας. Το event ήδη έχει μαγνητίσει το ενδιαφέρον του κοινού, με αρκετές κατηγορίες εισιτηρίων να είναι sold out.
Οι πόρτες ανοίγουν στις 16:00
Online προπώληση: https://www.go-out.co/event/1776603202912?ref=2g99ig332g

«Διεθνές Φεστιβάλ Πέτρας»: «Buzz Capitano – Live in Athens»
2026-07-11 19:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Το Σάββατο 11 Ιουλίου, στις 19:00, ο Buzz Capitano έρχεται στο Θέατρο Πέτρας για την επίσημη παρουσίαση του νέου του δίσκου, «Λιοντάρια», και μια συναυλία που θα μείνει αξέχαστη.
Στα decks: Dolos & DJ Marvel.
Τιμή εισιτηρίου: 15€
Προπώληση, ΕΔΩ & ΕΔΩ

«Διεθνές Φεστιβάλ Πέτρας»: «Πάντα γελαστοί και γελασμένοι»
2026-09-14 21:00 (Europe/Athens) | Θέατρο Πέτρας, Θέατρο Πέτρας, Πετρούπολη, 13231, Ελλάδα
Τη Δευτέρα 14 Σεπτεμβρίου 2026, στο πλαίσιο του «Διεθνούς Φεστιβάλ Πέτρας», ο Δήμος Πετρούπολης παρουσιάζει, στις 21:15 στη σκηνή «Μίνως Βολανάκης», την αφιερωματική συναυλία στο σπουδαίο έργο του Θάνου Μικρούτσικου, «Πάντα γελαστοί και γελασμένοι».
Η μουσική και τα τραγούδια του συνθέτη, που σφράγισε με το έργο του την ελληνική μουσική, θα ακουστούν στο Θέατρο Πέτρας με τις φωνές σπουδαίων ερμηνευτών, οι οποίοι ενώνουν τις δυνάμεις τους σε μια μοναδική συναυλία γεμάτη συγκίνηση, μνήμη και διαχρονικές μελωδίες.
Ο Μανώλης Μητσιάς, η Ρίτα Αντωνοπούλου, ο Κώστας Θωμαΐδης, η Μαριάννα Κατσιμίχα και τα Υπόγεια Ρεύματα θα ερμηνεύσουν αγαπημένα τραγούδια που σημάδεψαν πολλές γενιές, άλλοτε «χορεύοντας πάνω στο φτερό του καρχαρία» και άλλοτε στον ρυθμό της «Ρόζας». Τραγούδια που μίλησαν για τους αγώνες, τα όνειρα, την αγάπη, την ελευθερία και την ελπίδα, που παραμένουν ζωντανά και επίκαιρα μέχρι σήμερα.
Στο πόντιουμ θα βρίσκεται ο Θύμιος Παπαδόπουλος, ο επί χρόνια στενός συνεργάτης και αγαπημένος μουσικός του Θάνου Μικρούτσικου, τον οποίο ο ίδιος ο συνθέτης αποκαλούσε συχνά το alter ego του επί σκηνής.
Μια μεγάλη μουσική παρέα τιμά τον Θάνο Μικρούτσικο, θυμίζοντας τα δικά του λόγια: «Θέλω να μπορώ να κάνω τους ανθρώπους να νιώθουν ότι δεν είναι μόνοι τους».
Στο Θέατρο Πέτρας, για μία ακόμη φορά, τα τραγούδια του θα μας ενώσουν, θα μας συγκινήσουν και θα μας θυμίσουν ότι συνεχίζουν να φωτίζουν τις πληγές, τους αγώνες, τα όνειρα και την υπόσχεση ότι «θα ’ρθουν μέρες…» και ότι «το πιο όμορφο απ’ όλα ίσως δεν το έχουμε πει ακόμα».
Τιμές εισιτηρίων
1η Φάση – «Early Bird» (για τα πρώτα 1.500 εισιτήρια)
Γενική Είσοδος: 10€
Ειδική Κατηγορία (ΑμεΑ, Πολύτεκνοι, Φοιτητές): 8€
2η Φάση – Προπώληση (μετά την εξάντληση των πρώτων 1.500 εισιτηρίων)
Γενική Είσοδος: 12€
Ειδική Κατηγορία (ΑμεΑ, Πολύτεκνοι, Φοιτητές): 10€
Ταμείο (την ημέρα της συναυλίας)
Γενική Είσοδος: 15€
Ειδική Κατηγορία (ΑμεΑ, Πολύτεκνοι, Φοιτητές): 12€
Προπώληση: ΕΔΩ και από την Πέμπτη 6 Αυγούστου, 21:00-22:00, στον Δημοτικό Θερινό Κινηματογράφο «Σινέ Πετρούπολις» (25ης Μαρτίου 168-210 5012391).
